Menneskehjernen indeholder omkring 100 milliarder neuroner.
Alene ville disse neuroner kun tillade os at gemme
lige så meget information som på en usb-nøgle.
Heldigvis for os forbinder og kombinerer vores neuroner sig
og skaber et net, der eksponentielt forøger hjernens lagerkapacitet.
Her er så fredeligt.
Ja.
Det er dejligt.
Ja. Ifølge kortet
- bør vandfaldet være lige om hjørnet. - Okay.
Faktisk skaber denne proces så meget plads,
at vi kan gemme det, der svarer til tre millioner timers video.
Intet vandfald.
Læser jeg det forkert?
- Det er da et vandfald, ikke? - Jo.
Men der står også, at ruten kun er moderat vanskelig.
Undskyld. Det skulle have været en sjov fridag.
Jeg har det sjovt.
Mudder på støvlerne, frisk luft.
Den fantastiske natur. Lad os gå videre.
Hvorfor husker vi så ikke alt, vi forsøger at gemme i hukommelsen?
HAR DU REDDET ET LIV?
"Efter en resektion af krumtarmen
har patienten særligt brug for hvilket vitamin?"
B12.
Vagten starter om fem minutter. Kaffe tager for lang tid.
I går råbte hun ad mig, fordi jeg gik på toilettet.
Alle er pirrelige på grund af ABSITE-eksamen i morgen.
Eller fordi hun ikke får noget.
Jeg får heller ikke noget.
Det bliver 4,85, tak.
MEREDITH Teddy sendte penge, fik du dem?
Ja.
Min pung er hernede et sted.
Lad mig betale. Vil du have morgenmad?
Jeg har et usundt forhold til disse croissanter.
Nej, der er ikke nødvendigt.
Det ved jeg. Jeg vil gerne.
- Her. Behold resten. - Tak.
Hvad?
Hun købte kaffe til mig.
Ja. Måske var hun bare venlig.
Eller mærkelig.
Det der har jeg ikke tid til.
Dr. Wagner til radiologi. Dr. Wagner til radiologi.
Jeg har skrevet til dig.
Jeg er på din vagt i dag.
- Jeg tror, vi kan nedjustere hr. Quinn... - Bare...
Jeg øver min tale til Altman i hovedet.
Jeg kvitter almen kirurgi, så snart hun er her.
Altman har fri i dag.
Nej. Hvad?
Jeg har øvet hele natten.
Du kan bruge energien på at godkende hr. Quinns flytning til ny afdeling.
Og fr. Valenti ser stadig opsvulmet ud, så du bør bestille en CT.
Har du kigget på sygeplejerskens noter fra i aftes?
Har du glemt, hvordan det fungerer?
Jeg siger, hvad du skal gøre.
- Så gør alt det der. - Hvad skal du så lave?
Være småirriteret over, hvor længe du er om at gøre, hvad jeg bad om.
Skidt triller ned ad bakke. Afsted.
Og de undrer sig over, hvor jeg får det fra.
Flyt jer.
Jeg foretog rektalundersøgelser hele aftenen i går.
Du kunne have advaret, inden du slog op med Helm.
Jeg har ikke slået op. Jeg har brug for tid.
Gå hurtigere.
- Hun er som en gal bi. - Jeg er færdig med mit skema.
Beklager forsinkelsen. Jeg læste op til ABSITE...
Bare giv mig det, Griffith.
Det skulle gives til mig, men hvorfor begynde at følge reglerne nu?
Nå, tillykke.
På under to måneder
har I sammen lagt adskillige arteriekatetere,
thoraxdræn og foretaget andre behandlinger.
Jeg ved, I gerne ville have lavet noget andet,
men I vendte tilbage til det grundlæggende,
samarbejdede og er klar til næste skridt.
Betyder det, vi må operere igen?
Med øjeblikkelig virkning.
Må jeg være med på Dorians...
Den har jeg været på, siden han kom.
Har jeg givet indtryk af, det her er et demokrati?
Helm.
Griffith, Adams, I er med dr. Bailey. Millin med Shepherd.
Yasuda, Ndugu. Kwan, Lincoln.
Og læs, når I kan i dag.
Ligger I ikke over gennemsnittet i morgen, mangler de personale på Joe's.
Jeg elskede det job, så det er ikke morsomt.
Hold øje med jeres pager, og slå ikke folk ihjel på operationsstuen.
Ja.
Afsted.
Hvordan går det?
Min lunge er stadig kollapset, men jeg har en god hårdag, så...
Det lyder godt. Yasuda.
Emmy Chen, 16 år, født med cystisk fibrose.
Indlagt på grund af lungekollaps.
Får i øjeblikket acetylcystein og iltslange.
Jeg har haft det værre.
I morgen skal hun have foretaget en kikkertoperation
for at irritere ydersiden af lungen og brystvæggen.
- Det giver jeg ikke samtykke til. - Vi har talt om det.
- Du og dine forældre var enige. - Min krop, mit valg.
Det er ikke sådan, man bruger den sætning.
Og din krop lækker luft fra din lunge ind i dit bryst.
Så lyt til dr. Ndugu.
- Hej, Caroline. - Hej.
Jeg er dr. Beltran. Det her er dr. Millin.
Og jeg er Emmy.
Desværre er her fuldt hus i dag, så velkommen til Emmys verden.
Vi lever bare i den.
- Hej. Du må være Diane. Hvordan var turen? - Nem.
Tak for at finde tid til os.
Vi har hørt meget godt om dig fra vores støttegruppe.
Det håber jeg, jeg kan leve op til.
Må jeg se engang?
Du er bedre end den første læge, vi så.
Han var fordømmende.
Her er der trygt.
Vi kan høre dig, Emmy.
Lægen dømte mig, fordi jeg er trans.
Ja. De fleste læger stinker.
Tak, Emmy.
Millin, præsenter.
Caroline Early, 14,
har tiltagende ubehag bag venstre knæ.
En ultralydsscanning foretaget et andet sted viste et lipom,
det skal fjernes i dag.
Scanningen er gammel,
så jeg bestiller en MR-scanning og ultralyd,
bare for at sikre mig, intet er overset, okay?
- Okay. - Vi kommer snart igen, okay?
Tak.
Dr. Griffith, præsenter.
Dorian Cardenas, indlæggelsesdag 55, overført tilbage...
Seksoghalvtreds.
Overført tilbage til intensiv efter tilbagevendende sepsis
og enterokutan fistel. Behandlet med antibiotika i drop.
Er kommet sig over infektionen.
I dag er der planlagt en laparotomi og fjernelse af enterokutan fistel.
Hey, det er en god dag. Er du klar til operation?
Er der nogen, der svarer ja til det?
Er det okay, vi kigger på maven?
Okay så.
Der er 320 cc fra natten.
Hvordan fungerer denne operation?
Som du ved, er Dorians hud og tyndtarm vokset sammen.
I dag vil vi skille dem ad,
og mens vi er i gang, vil vi forsøge at lukke hans stomi.
Er det rigtigt?
Du er ung.
Dine ernæringsværdier er gode, så vi prøver.
Et skridt tættere på en cheeseburger.
Jeg tror det, når jeg spiser den.
Måske skal vi droppe vandfaldet.
Jeg har set det træ før.
Går vi i cirkler?
Rosie!
- Rosie! - Far, hjælp mig!
Hjælp mig. Min ankel.
Hvad er der sket?
- Min datter faldt. Hjælp os. - Er der nogen, der kan hjælpe?
Jeg hedder Owen. Det er min kone, Teddy.
Vi er begge læger. Vi løser det her, okay?
Ingen dækning. Jeg går ned og ringer 112.
Kan du bevæge dine arme og ben?
Ja, men min ankel gør virkelig ondt.
Okay. Støt ikke på den og bevar roen.
Er det en joke?
Hun har stadig humor.
Når vi får parkbetjentene i røret, kommer der hjælp inden for ti minutter.
- Jeg står på en afsats! - Rør dig ikke.
- Far! - Jeg er her, skat!
Vi forsøger at skaffe hjælp.
- Hvordan kommer jeg ud herfra? - Bare rolig! Jeg får dig ud!
- Far, hvad laver du? - Jeg kommer, Rosie!
- Vent! - Nej, far!
Nej!
- Joseph, er du skadet? - Åh gud.
Jeg har skåret benet.
Det er ret slemt!
- Rosie, du skal kigge på det. - Okay.
Det tror jeg ikke, jeg kan. Vi er på kanten af et stort fald!
- Du skal fortælle mig, hvad du ser. - Åh gud. Okay.
Åh gud. Blodet fosser ud.
Når du siger "fosser", mener du så langsomt?
Jeg mener fosser!
Vi må forsøge at stoppe blødningen, okay?
- Er der hjælp på vej? - Ikke endnu.
Indtil der er, må du prøve at hjælpe ham, okay?
Der er tre trin til at kontrollere en blødning:
Læg pres, fyld såret og anvend en årepresse.
Jeg ville ikke engang med på denne tur!
Du skal lytte til mig. Har du en trøje, du kan bruge?
Tag den af og brug den til at lægge pres på din fars sår.
Okay.
Undskyld. Undskyld.
Okay.
Øjeblik.
Det hjælper ikke!
Fyld såret med stof. Du kan bruge den samme trøje.
Du skal fylde den ind i såret.
Så stramt som muligt.
Det virker ikke hygiejnisk.
- Du har ikke andre muligheder. - Okay.
- Rosie. - Okay.
- Okay, den er inde. - Godt.
Pres så hårdt, som du kan. Det skal være et konstant og direkte tryk.
Okay.
Er du der stadig?
Jeg er her stadig. Jeg går ingen steder.
Kom nu, Teddy.
Du er næsten færdig.
Kan du forsøge at ligge stille?
Hvornår er vi færdige? Det her er tortur.
Caroline, kan du lide væddemål?
Det ved jeg ikke. Måske.
Okay. Er scanningen ikke færdig, inden du har talt til 100,
giver jeg dig 100 dollar.
Jeg kunne købe så meget broderigarn.
- Er du kreativ? - Jeg laver venskabsarmbånd.
Mest i frikvartererne.
Når jeg fokuserer på de små knuder, er det, som om jeg ikke er der.
Heldigt for dine venner, de får seje accessories ud af din hobby.
- Jeg begynder at tælle! - For sent. Vi er færdige.
Nu kan du slappe af.
Hvad har vi her?
Der er ikke fedt nok til et lipom.
Der løber en nerve igennem. Er det en neurofibrom?
Det ville jeg ikke have væddet om.
Hvilken er en absolut kontraindikation til administration af plasminogenaktivator?
Ukontrolleret hypertension, nylig rygoperation eller...
Jeg gider ikke terpe lige nu.
Det beroliger mig. Jeg er nervøs over at være tilbage.
Er du ikke?
Nej.
Kwan, vores hofteoperation er udskudt et par timer,
så du kan bare læse videre.
Hvad laver du?
Jeg stopper en strømpe.
- Din eksamen er i morgen. - Ja.
Du bad om at slippe for operationsnoter, så du kunne forberede dig.
Og jeg sætter pris på tiden.
Som du bruger til at stoppe en strømpe.
Ja, det er...
- Det er... - En lykkestrømpe?
Er det mærkeligt, hvis jeg siger ja?
Du er Serena Williams.
Det forstår jeg ikke.
Hun skifter ikke strømper under en turnering.
Hun vasker dem ikke engang, hvis hun vinder.
Ved du, hvor mange atleter, der har lykkestrømper eller -shorts?
Du er i godt selskab.
Du har bare et problem.
Du skal bruge operationsnoterne?
Nej.
Gazen.
Det vil aldrig holde.
Lad mig se den.
Læsionen ser godartet ud, men...
Der er altid et "men".
Hey!
Desværre er det ikke et lipom, som din læge mente.
Det er et neurofibrom,
som er en spontan vækst i nervevævet,
og det kan skade selve nerven.
Hvilket forklarer smerten.
- Kan I stadig fjerne den? - Ja.
Men vi skal bruge en neurokirurg,
og derfor er min ven, dr. Shepherd, her.
Hej, Caroline.
Hej.
Er...
Undskyld. Med al respekt,
så er vi kommet fra Texas for at arbejde med dr. Beltran.
Vi har besluttet at begrænse antallet af læger for Carolines skyld.
Ja, det ved jeg.
Men vi har brug for en med speciale i nervevæv
til at udføre operationen.
Dr. Shepherd og jeg har samarbejdet omkring mange patienter,
og hun er den bedste.
Hvis jeg skulle bruge en neurokirurg, ville jeg vælge hende.
Og hun er rigtig god til mobilspil.
Jeg ved ikke rigtigt. Det var ikke planen.
Du må gerne sige nej.
Kan vi lige få et øjeblik?
Tag det endelig ikke personligt.
- Nej, selvfølgelig. - Vi giver jer et øjeblik.
Næsten gennem muskelhinden.
Okay.
Lad os se, hvad vi har.
Pokkers.
Griffith, Adams.
Hvad er det? Er det sammenvoksninger?
- Det er som et kæmpe massivt arvæv. - Hvilket kaldes?
Frosset abdomen. Men hvorfor så vi det ikke på scanningen?
Sommetider ser man det ikke, før det stirrer dig i ansigtet.
Okay. Det bliver en lang omgang.
Hvis I to føler, I må gå
og læse op til jeres eksamen, synes alle her, det er okay.
Men jeg skal vide det nu.
Dorian har ikke brug for forstyrrelser herinde.
Jeg har ikke brug for forstyrrelser.
Så gør jer klar.
Retvinklet saks.
Jeg skal bruge stræk.
- Hvordan ser det ud? Bedre? - Åh gud.
Det er bedre, men han bløder stadig gennem trøjen.
Jeg ringede. Hjælpen er på vej.
Hvor er faren?
Det mener du ikke. Er han skadet?
Jeg kan ikke se det, men Rosie siger, det er et bensår.
- Meget blod, mulig femoral fraktur. - Der er blod overalt!
Hvordan kan han have noget tilbage?
Måske skal jeg prøve at glide derned og...
Og komme alvorligt til skade, så der skal sendes endnu en ambulance?
Han kan dø. Han har brug for...
Rosie, har du et bælte?
Jeg har yogabukser på.
Det betyder nej.
- Noget med en rem? - Ja, jeg har en lille bæltetaske.
Kan remmen tages af?
- Ja. - Den kan du bruge.
Du laver en årepresse til din fars ben.
Du binder den rundt om benet lige over såret,
og så strammer du den så meget som muligt.
Det er okay.
Okay.
- Undskyld. Jeg er færdig. - Kan du se nogen grene?
- Ja, der er en lige her. - Tag grenen,
og bind den fast i årepressens knude.
Nu drejer du grenen, så den strammer remmen.
- Rosie. - Okay.
Okay, jeg drejer den.
- Det bliver strammere. - Godt. Du gør det godt.
Fortsæt indtil blødningen stopper.
Jeg tror...
Jeg tror, den stoppede.
Godt arbejde, Rosie. Hold den fast.
Hjælpen er på vej. Hold ud, okay?
Griffith, tag Metzenbaumsaksen.
Du fjerner sammenvoksningen.
Jeg ved ikke, om jeg kan se, hvor den ender, og tarmen begynder.
Skal jeg ændre mening?
Metzenbaumsaksen, tak.
Okay. Stille og roligt.
Et lag ad gangen.
Aldrig dybere end jeg viser dig med retvinklen.
Okay.
- Godt. - Vi er næsten ingen vegne kommet.
Griffith gør det godt.
Tror du, vi skal fortsætte?
Dorian har haft komplikation efter komplikation.
Vi kan ikke se noget.
Fortsætter du, kan du forårsage endnu mere skade.
Han var død på den første dag her.
Kwan holdt hans hjerte i hænderne. Han har haft flere tilfælde af sepsis.
Jeg åbnede ham i sengen, da han døde, men han er her stadig.
Han fortsætter, så...
...det gør jeg også.
Jeg følger det her til dørs.
Okay.
Okay, Griffith.
De er rejst langt for at se dig. Det må være smigrende.
Det gør mig rasende.
Caroline burde ikke skulle rejse for at se en læge, der behandler hende med respekt.
Ville du ikke blive i Texas og forsøge at hjælpe flere børn der?
Selv om jeg hader det,
tror jeg, det er sikrere for dem at rejse hertil.
Stemningen er blevet så fjendtlig.
Glem de ubehagelig blikke og mikroaggressioner.
Én familie overvejede at give deres søn skudsikker vest på
hen til hospitalet, fordi han er trans.
Det er...
Ja, der er ingen ord for det.
Forhåbentlig taler Carolines mor med hende.
Og Emmy gør ikke.
Har I set Emmy Chen? Hun er ikke på stuen.
- Hun er en vandrer. - Tak for advarslen.
- Hjælper I med at finde hende? - Vi skal klargøre en patient.
Ikke hvis det er Caroline. Hun er også væk.
- Det mener du ikke. - Okay.
Elastisk bandage er den mest undervurderede forbinding.
Den kontrollerer hævelse, lindrer smerte, og den er holdbar og fleksibel.
Alt, man har brug for i en strømpe.
- Hvordan er dine sutureringsevner? - Jævn afstand. God stramhed.
Fedt. Hvilken tråd?
Silke. Stærk og fast.
Det lyder fint. Lad os bruge det.
De flytter hr. Quint nu.
Når han er på plads, så tjek lige hans hvide blodlegemer.
Og find dr. Wilson.
Sørg for, hun har set fr. Prices kolecystektomi.
Må jeg være med på den?
Hørte du, hvad jeg sagde inden "kolecystektomi"?
Jeg er faktisk på dr. Ndugus vagt.
Skidt triller ned ad bakke, Yasuda.
Yasuda, har du set dr. Ndugus besked?
Jeg smutter. Beklager.
Emmy og Caroline er forsvundet.
Måske opererer de.
Det gør alle de seje, undtaget mig.
Så har du mere tid til at læse.
Jeg har fotografisk hukommelse. Jeg behøver ikke læse.
Jeg vil skære. Jeg fortjener at skære.
En smule krævende?
Jeg færdiggjorde mit skema
og skulle vente tålmodigt på, at alle andre færdiggjorde deres.
- Er det sådan, du er tålmodig? - Ja.
Og nu hvor alle snylterne endelig er færdige,
kan jeg ikke få lov at operere.
Det er virkelig irriterende.
På vegne af alle snylterne tilbyder jeg min dybeste medfølelse.
Har Ndugu kigget i personalerummet?
Tror du, de er gået derind?
Emmy Chen kan finde på alt.
Hun har været mit problembarn fra første dag.
Du lyder som min mor.
Jeg var ikke et nemt barn.
Jeg troede, hun drillede mig i starten.
Hun tilkaldte mig 20 gange, fordi jeg skulle se en video på TikTok.
Det viser sig, hendes forældre arbejder,
og de har to børn til, så hun er meget alene.
Jeg har spist mange middage på hendes stue.
Hun er en hovedpine, men hun er min yndlingshovedpine.
Hun minder om mig i den alder. Fandens stædig.
- Vi ville sikkert have været venner. - Det tror jeg ikke.
Helt ærligt! Du må ikke spise før operationen.
Det ved hun godt. Vi er ikke idioter. De er til senere.
- Og du bør ligge i din seng. - Det er min skyld.
Jeg ville bare købe en snack, og vi havde ikke tid...
- Emmy! Emmy? - Emmy! Emmy.
- Er du okay? - Vi skal bruge ilt og en båre.
Giv mig hendes hoved.
Bliv hos mig.
Emmy.
Hunt?
Joseph Scott, 47-årig mand. Status: Faldt ned i en grotte.
Pådrog sig et stiksår i benet fra en klippe.
Arteriel blødning med betydeligt blodtab.
Kontrolleret med årepresse og pakning.
Ingen andre skader eller hovedtraumer.
Og Altman.
Hvad har vi der?
Rosie Scott, 19-årig kvinde.
Status: Faldt ned i samme grotte.
Skade i venstre ankel. Vågen og opmærksom. Stabile vitale parametre.
- Er min far okay? - Han er sej. Han hænger i.
Lad os undersøge anklen.
Vi kører ham på operationsstuen. Han er i gode hænder.
Vi giver dig en opdatering.
Sikke en måde at bruge jeres fridag på.
Lad os få hende indenfor.
Hvad hvis hun hader mig? Det var min idé at forlade stuen.
Det skal nok gå. Hun får hjælp.
Tag en dyb indånding.
Godt. Okay.
Velkommen tilbage.
Okay. Kom så.
Vi skal have dit thoraxdræn tilsluttet til sugning igen.
Hvad er der galt? Er du bange? Det er okay.
Nej. Behold den på. Jeg gætter. Hvad er det?
Lungekollapset? Er du bange for, det er blevet værre?
Er du bange for, du ikke kommer dig?
Det gør du. Jeg passer på dig. Jeg er her. Og Caroline.
Vi er her alle. Du kan føle dig tryg.
Men jeg sætter en tracker på dig.
- Det hele er forbundet med... - Ti stille. Jeg tænker.
Ja, det vil ikke fungere.
Vi ville skulle tage for meget af hans tarm...
- Men du sagde... - Jeg ved, hvad jeg sagde.
Men vi troede, han havde mere tarm.
Se, der er skrøbelig tarm rundt om fistlen.
Efter vi resecerer dette område og når det sunde tarm,
vil han have det værre, end da vi startede.
Kan vi give ham medicin for korttarmssyndrom?
Det kan hjælpe, men han har stadig ikke nok tarm til at undgå parenteral ernæring.
Vi har gjort alt det her, og nu skal Dorian have sin ernæring
fra en droppose resten af livet?
- Han er 23. - Adams.
Han vil få leversvigt inden han fylder 30.
Tror du ikke, jeg ved det?
Tror du, jeg er okay med det?
I pædiatriske tilfælde med korttarmssyndrom,
hvilken af følgende teknikker øger den resterende tarm med 20 %?
Operationsstuen er ikke stedet, hvor man terper til eksamen.
En seriel transversel enteroplastik-procedure.
STEP-proceduren.
Fortæl mig, hvad det er.
Man skærer den resterende tarm i zigzag.
Og hvorfor gør vi det?
For at forlænge den og øge optagelse.
Men det er ikke standardbehandling af en voksen.
Fordi det meste af forskningen er udført på børn.
Og intet denne mand har været igennem har været standard.
Vi ændrer planen.
Adams, byt med dr. Webber.
Vi ændrer til en STEP-procedure.
Gør præcis, som jeg siger.
Jeg skal bruge en hæftemaskine og flere genopfyldninger.
Få det her gjort hurtigt, og send mig deres blodtryk hver anden time.
Jeg troede, vi skulle mødes på intensiv og fjerne dræn.
Ja, jeg ser lige til et par mødre, der fødte i går.
Men du er iført operationsdragt.
Nå ja. Det glemte jeg.
Når jeg skifter tøj,
glemmer jeg alt om mine patienter fra dagen før.
Jeg tjekkede dine noter.
Halvdelen af det, jeg bad dig om, gav du til praktikanter.
Jeg fører tilsyn med dem, fordi jeg er tilsynsførende. Er du?
Skal du have hjælp til at fjerne dræn, har vi store problemer.
Bailey og Webber opererer stadig, så jeg har også deres patienter,
og jeg læser til eksamen.
Har du den samme samtale med dem?
Du har ikke sagt op endnu.
Du tog beslutningen for 48 timer siden,
og du er allerede tjekket ud.
Din mor sagde, du ville tale med os?
Ja.
Jeg er stadig usikker på operationen.
Det er okay. Har du spørgsmål?
Emmy har været væk længe.
Ja. Hun skulle bare have taget nogle prøver.
Hun skal have et armbånd. Jeg kender ikke hendes yndlingsfarver, så jeg valgte mine.
Grøn og lilla.
Caroline, vi vil gerne hjælpe dig.
Det der Emmy gjorde, kan jeg gøre det? Hvor man siger, hvad man er bange for?
Ja.
Emmy og jeg plejer at skiftes, så jeg starter.
Jeg er bange for at glemme navnene på mine patienters forældre.
Så jeg skriver dem i hånden.
Jeg er bange for, jeg ikke kommer mig efter operationen inden skoleballet.
Jeg er bange for hospitalskælderen.
Faktisk for alle kældre.
Jeg er bange for at blive lagt i narkose.
Jeg har aldrig prøvet det.
Ja.
Jeg er bange for...
...ikke at leve op til mine patienters forventninger.
Jeg ved, de regner med mig.
Jeg har læst på nettet, at når man ligger på operationsbordet...
...er man nøgen.
Jeg har aldrig været nøgen foran nogen slet ikke et rum fuld af fremmede.
Jeg er bange for, de ikke forstår det.
At de ikke ser mig.
Caroline.
Hey.
Vi ser dig.
Du er en fantastisk pige,
og vi vil sørge for, at alle på operationsstuen ved det.
Okay.
Jeg vil gerne opereres.
Vi får dig gjort klar.
Og jeg siger det lige til Diane.
Så har du det mere komfortabelt.
Jeg tjekker til dig senere.
Kan vi tale sammen?
Normalt ville jeg sige ja, men du har ignoreret mig hele ugen.
Ja, fordi du stod i vejen for, jeg kunne blive en bedre kirurg,
hvilket er lige så slemt som utroskab.
Men jeg henvender mig til dig som min chef.
Jeg vil operere.
Det er vores første dag tilbage,
Ndugu opererer ikke i dag, og jeg er færdig med alt andet.
Læs op til eksamen ligesom os andre.
Sæt dig i mit sted.
Da du arbejdede på Joe's, længtes du ikke efter at komme tilbage?
- Nej. - Hvordan kan du være min chef?
Beckman kan bruge et par ekstra hænder på en TAVR.
Operationsstue fire.
- Kom nu afsted. - Tak.
Det mener jeg.
Og vi skal tale sammen. På et tidspunkt.
Tak.
Punkterede femoralarterien. Vi kan foretage en primær operation.
Vi skal bare rense kanten.
Sådan troede jeg ikke, vores dag skulle ende.
Heller ikke jeg.
Jeg havde en tapastallerken klar til, når vi nåede toppen.
Skylning.
Da jeg stod deroppe, kunne jeg ikke se noget,
og jeg var sikker på, han havde mistet benet.
Nogle er bare heldige.
Det heldige var, vi tog samme vandrerute.
Pincet, tak.
Tak for i dag.
- Det var fedt. - Tal for dig selv.
Jeg vil have en ommer.
Det mindede mig om gamle dage. Dig og mig ude i marken.
Masser af blod, intet udstyr.
Adrenalin elsker os.
Men ville et lille hotel på Whidbey Island være så forfærdeligt?
- Nogen brud på den indvendige ankelkno? - Nej.
Og hvis der var?
Det afhænger af, om den var stabil eller forskudt.
Godt. Forskudt?
Plade og skruer.
Præcis.
Du kan tage den her.
Er min ankel brækket?
Det er en slem forstuvning.
Den skal have ro. Brug is og trykforbinding,
og hold foden hævet.
Noget nyt om min far?
De opererer stadig.
Han forlod mig og min mor, da jeg var seks år.
Han giftede sig igen og stiftede ny familie.
Vi genoptog forbindelsen sidste år.
Han inviterede mig på vandretur, og jeg havde ikke lyst.
Han sagde, jeg skulle blive på ruten,
men jeg ville se inde i grotten og bare...
Jeg havde brug for lidt fred.
Så han skal være okay.
Vi giver dig besked lige så snart, vi hører noget.
Tak.
Endnu en genopfyldning, tak.
Fremragende løsning.
Jeg tror, det her vil gå fint.
Gør hæftemaskinen klar.
Han får hjertestop.
- Hvorfor? Hvad skete der? - Nej.
Vi mister ham. Flyt jer.
I to, flyt jer nu.
Okay. Påbegynder hjertemassage.
Giv adrenalin. Okay.
Kom så, Dorian.
Du er kommet for langt til at give op nu.
Kom så.
Hej.
Hvordan har Emmy det?
Godt. Hendes iltmætning er steget. Hun er stort set sig selv igen.
Hun ligger med telefonen og spørger efter mig?
Noget i den stil.
- Og Carolines operation gik godt? - Ja, takket være dr. Shepherd.
Jeg skal hen til en patient, men jeg ser til Emmy senere.
Hej.
Venter stadig på mit.
De tog hende af ilt i opvågningen, vitale parametre er fine.
Hvordan har du det?
Jeg er lidt træt.
Ikke dårligt, når man lige har fået fjernet en tumor.
Hvor længe vil det tage hende at komme sig?
Hun skal have opfølgende behandling, men det bør ikke tage lang tid.
Ja, det skolebal bliver bomben.
Det er der ingen, der siger mere.
Du kan bare sige, det bliver sjovt, som en normal person.
Tak.
- Jeg sender dig billeder. - Det skal du.
Tak, begge to, for at tage jer så godt af min datter.
- Selvfølgelig. - Vi er et ret godt team.
Hej, Rosie.
Han bør vågne snart.
Vi...
Vi skændtes om bæltetasken i morges.
Han sagde, man skal have en rygsæk med, så man kan medbringe forsyninger
og være forberedt på hvad som helst.
Men jeg var stædig
og tog den med alligevel, fordi den passede til mit tøj.
Han vil nok have det anderledes med bæltetasken nu.
Tak, fordi du reddede os.
Det var dig, der reddede ham. Jeg talte blot.
Det, du lærte mig, var ikke svært. Det var...
Jeg vidste bare ikke, hvad jeg skulle gøre.
Men hvis du ikke havde været der, ville min far ikke være her nu.
Giv mere adrenalin.
Kom nu, Dorian.
Adams, overtag hjertemassage.
Godt.
Kom nu.
- Kom nu. Kom nu. - Griffith, hvad ser du?
Stop.
VF. Det er en stødbar rytme.
Okay.
Hjertestarter, tak.
Tjek hans puls.
- Noget som helst? - Nej.
Ingen puls.
Okay. Oplad til 150. Klar.
Adams, klar! Adams!
Lucas! Hey. Det er okay.
Det er okay.
Og klar.
Oplad til 170.
Klar.
Oplad til 200.
Klar!
- Bailey. - Igen. Klar.
En kort guide til den kirurgiske praktikant
Medicin til intensiv behandling
Millin. Jeg har en god og en dårlig nyhed.
Den gode er, jeg har fundet en operation.
Den dårlige er, Ndugu nu har brug for en, der kan tage sig af en af hans patienter.
Kan du ikke gøre mig en tjeneste og...
Er du okay?
Jeg har ikke svaret rigtigt en eneste gang i dag.
- Jeg dumper. - Nej. Du dumper ikke.
Jo, og så bliver jeg arbejdsløs.
Jeg må flytte ind hos mine hippieforældre og min dumme bror.
Det skal nok gå.
Jeg ved det hele.
Jeg har fuldstændig styr på det,
men hver gang jeg kigger på testen, bliver jeg helt tom i hovedet.
Jeg elsker mit arbejde.
Jeg vil ikke fyres.
Du har vist brug for Yasuda-teknikken.
Hvad er det?
Min patenterede studiemetode.
Den har en succesrate på 100 %.
Med 100 % mener du bare dig?
Vil du have min hjælp?
Hvad med din operation?
Jeg får en i morgen.
Okay. Så...
Så starter vi.
Okay.
Du har opdateret Rosies journal.
Ja. Jeg ville lige få det klaret,
inden jeg læser videre.
- Tak. - Ja.
Kwan.
Jeg har set dig arbejde i dag.
Jeg ved, du vil få topkarakter til eksamen og ikke på grund af held.
Men på grund af dit hårde arbejde. Du er forberedt.
Du kan dit kram.
Husk det, når du sidder til eksamen.
Tak.
Men jeg skal stadig tage strømperne på, ikke?
Jo.
Og hvis du skal vaske dem, så gør det i hånden.
Ja.
Er du stadig her?
Jeg monitorerer ham selv.
Praktikanterne er sendt hjem. ABSITE-eksamen er i morgen.
Du har gjort det godt med dem.
Og med ham.
Ja, sådan føles det ikke.
Han hænger i,
men hvem ved, hvor funktionsdygtig han vil være, hvis han vågner.
Og praktikanterne...
Jeg troede, jeg havde gjort et godt stykke arbejde med dem.
Jeg troede, gentagelserne og fokuseringen ville forberede dem på hvad som helst.
Men det her?
Skudt på klos hold på vej hjem fra arbejde.
Og han er blot et blandt tusindvis af skudofre,
der ender på hospitalerne hvert år.
En af tusinde, der skal igennem operation efter operation.
Det ved jeg ikke, hvordan jeg forbereder dem på.
Jeg vil ikke forberede dem på det.
Jeg er stadig ikke forberedt på det.
Det er ingen, Bailey.
Det er ingen.
- Hej. - Hej.
Hvordan har Rosie det?
Godt. En smule rystet, men godt.
Hvis vi kunne lære en 19-årig at forhindre sin far i at forbløde,
kan vi så ikke lære alle det?
Tænk over, hvor mange ulykker der sker hver dag, og hvor mange liv der går tabt,
fordi der ikke er en sundhedsfaglig til stede.
Vi kunne lave videoer, undervise, lave hjemmesider.
Hvis folk lærte at stoppe en blødning, ligesom de lærer hjertemassage,
ville vi redde mange flere liv.
Hvad synes du?
Det er en fantastisk idé.
Synes du?
Ville du kunne finde penge til det?
Bare til forskning og udvikling?
Jeg må se, hvor meget jeg har tilbage.
Okay.
Det bliver fantastisk.
Kom.
Det er mig, der undskylder.
Du kunne også bare sige: "Undskyld, Levi."
Så giver jeg den til Helm.
Okay.
Jeg havde nær mistet en gravid mor forleden.
Og nu kan jeg ikke få hende ud af hovedet.
Nu er jeg bange for, om alle mine patienter
stadig trækker vejret midt om natten.
Jo...
Jeg logger ind i hospitalets system klokken to om natten
for at tjekke patienternes blodtryk.
Så jeg er ikke tjekket ud.
Jeg er helt ude af den.
Du er en fantastisk kirurg.
Du er så god, at begge fagområder vil have dig.
Der sker fejl.
Det har du sagt til mig 20 gange.
Hvorfor begår du fejl efter første gang, jeg sagde det til dig?
Du kan gå til obstetrisk nu.
Jeg klarer mig.
Hej. Ingen middag med Emmy i aften?
Nej, hun har en ny slyngveninde.
Nu er jeg yt.
Tak for det tidligere.
Du sagde pæne ting til Caroline og hendes mor.
Jeg løj. Du er dårlig til mobilspil. Du kommer aldrig nær min telefon igen.
- Men du ville lade mig operere dig. - Jeg har set dine hænder.
Jeg vil spørge dig om noget,
og jeg er lidt nervøs.
Så nu siger jeg det bare, for sådan er jeg.
Vil du gå ud med mig en dag?
Jeg har vist misforstået noget.
Du gav mig bare komplimenter i dag, og du købte kaffe til mig.
Vær sød at glemme, hvad jeg sagde.
Nej, det er bare...
Jeg er midt i en grim skilsmisse.
Og min kone er stadig i Texas, så...
Hej.
Emmys forældre er i familierummet.
Jeg kan sagtens tale med dem...
Nej. Jeg kommer med dig.
Okay.
Er du okay?
Jeg har det fint.
Jeg har været der.
Det er hårdt, når personen på bordet er mere end en patient.
Jeg kunne ikke stoppe.
Bailey stod lige der og bad mig stoppe, men jeg kunne ikke.
Det har nok altid været mit problem. Jeg ved ikke, hvornår jeg skal give slip.
Ved du, hvordan jeg kom i tanke om STEP-proceduren i dag?
Du er et ABSITE-geni?
Jeg tænkte på dig.
Du er frygtløs, når du forsvarer dine patienter,
uanset hvem der er i lokalet.
Jeg har været bange for at tage chancer,
fordi jeg troede, det satte mine patienter i fare,
men det er farligere ikke at tage chancer.
Det har du lært mig.
Jeg er en modigere læge på grund af dig.
Jeg er en bedre læge på grund af dig.
Vores hjerner tilpasser sig konstant til nutiden.
Hey.
Hvad er klokken?
Eksamen starter om fem minutter.
Nej, det er umuligt.
Vi er lige faldet i søvn.
- Eksamen starter om fem minutter! - Ja!
Åh gud...
Bare løb!
Vores hjerner kan erstatte information, vi ikke længere bruger,
med nyere, mere relevante idéer.
Er det holdundervisning?
Vi vil også lave videokurser, folkeoplysning.
Det lyder som noget, Fox Foundation kan stå bag.
Vi kan starte det her, og går det godt,
kan vi udvide til alle Fox Foundation-hospitaler.
Har du talt med din chefkirurg?
Jeg vil ikke være skyld i ægteskabelig splid.
Ja. Teddy kan lide idéen.
Jeg ville ikke sætte hende i en ubehagelig situation og spørge om penge.
- Så... - Nej. Kirke og stat.
- Præcis. - Okay, dr. Hunt.
Jeg vil se, hvad jeg kan finde i vores rådighedsfond.
Vores hjerner tager beslutninger for os, om vi kan lide det eller ej.
I vil have 240 spørgsmål delt over to 150 minutters blokke.
I har 45 minutters pause
og kan ikke gå tilbage til første del, når den er afleveret.
HELD OG LYKKE!!
Indtast jeres login og begynd.
De hjælper os med at holde fast i det, der betyder noget,
og gøre plads til det, fremtiden bringer.
Tekster af: Nadja la Cour